- Isejuhtiva auto loomine läks maksma 400 000 eurot
- Autot näeb Arvamusfestivalil Eesti Meedia alal
Täna on see päev, kui pärast aastast ettevalmistustööd sai ilmavalguse kätte toomise küpseks Eesti päris oma kõrgtehnoloogiline imemasin – isejuhtiv väikebuss nimega Iseauto.
Veel eile pandi masinale külge viimaseid elemente, et see täna Paides Arvamusfestivalil Eesti Meedia alal rahva ette tuua.
«Plaan autot ehitama hakata sündis üle aasta tagasi. Ühelt poolt oli meil endal see mõte mõnda aega peas keerelnud, teisalt tuli Silberauto omanik Väino Kaldoja oma ideedega meie juurde. Peagi jõudsime lepinguni ja töö läks käima,» kirjeldas auto saamislugu Iseauto projektijuht ja Tallinna Tehnikaülikooli (TTÜ) isejuhtivate sõidukite uurimisgrupi juht, Inseneriteaduskonna vanemteadur Raivo Sell.